Khayelitsha

IKhayelitsha ngummandla omkhulu wase Cape Flats.ematyotyombeni ukutsho, eMzantsi Afrika.

Imbali

Ekuqaleni iKapa lachasa ukuphunyezwa koMthetho weMimandla yeQela owapasiswa ngo-1950, kwaye iindawo zokuhlala esixekweni zahlala zingahlulwanga de kwabhengezwa iMimandla yeQela yokuqala esixekweni ngo-1957. Xa ekugqibeleni iKapa laqalisa ukusebenzisa uMthetho weMimandla yeQela, lenza ngokuqatha kakhulu kunaso nasiphi na esinye isixeko esikhulu; phakathi kwiminyaka yee-1980, yaba sesinye sezona zixeko zicalulwayo eMzantsi Afrika.
Izicwangciso zokwakha iKhayelitsha zabhengezwa okokuqala nguGq Piet Koornhof ngo-1983, owayenguMphathiswa weNtsebenziswano noPhuhliso ngoko. Ngo-1985, ihlomela-dolophu leSite C lalinabantu abangama-30,000. IKhayelitsha yayiyenye yeenzame zokugqibela zorhulumente wocalu-calulo 8zokunyanzelisa umthetho weGroup Areas Act kwaye yabonwa njengesisombululo kwiingxaki ezimbini: inani elikhula ngokukhawuleza labaphambukeli abasuka eMpuma Koloni kunye nokuxinana kwezinye iilokishi zaseKapa.

Ucalucalulo nokulawulwa kwabemi abantsundu ngurhulumente wocalucalulo akuzange kubathintele abantu abantsundu ukuba bazinze emaphandleni aseKapa. Emva kokuchithwa kwemithetho yamapasi ngo-1987 uninzi lwabantu abamnyama, ingakumbi amaXhosa, bafudukela kwimimandla engqonge iKapa befuna imisebenzi. Ngelo xesha, uninzi lwabantu abantsundu lwalusele luzinze ngokungekho mthethweni kwiilokishi ezifana neNyanga neCrossroads.Ngo-1983 no-1984, iimeko kwiinkampu zamatyotyombe ezifana ne-Crossroads kunye ne-KTC zaba mandundu kwaye zenziwa mandundu ngumgaqo-nkqubo osemthethweni wamapolisa apho amakhaya ayetshatyalalisiwe kunye nokuvela kwe-Witdoeke, ekhokelwa ngu-"Sodolophu" uJohnson Ngxobongwana. AmaWitdoeke ayexhaswa kakhulu ngurhulumente wocalucalulo kumlo wakhe owawuchasene ne-UDF eyayamene neANC, neyayichasa ngokuphandle izicwangciso zokuba abantu bafuduselwe kwilokishi entsha yaseKhayelitshahttps://mg.co.za/article/2014-04-03-khayelitsha-chief-denies-dark-past/. Njengoko abantu abantsundu besanda, urhulumente wocalucalulo wafuna ukusombulula “ingxaki” ngokuseka iindawo ezintsha ezihlala abantu abantsundu. IKhayelitsha yasekwa ngo-1985 kwaye inani elikhulu labantu lafuduswa apho ngenkani,  ubukhulu becala ngoxolo kodwa ngamanye amaxesha ngobundlobongela.

 Isivivana Centre 
Isivivana edao e tholakala iKhayelitsha....

 Ireferensi 

Category:IDolophu